STO NAM JE 
MISLITI O 
»JEHOVINIM 
SVJEDOCIMA«?! 


lObH* 


UVODNE NAPOMENE 


Sve više susrećemo po promemim ulicama naših 
gradova ljude koji u ruci drže časopis »Kula stražara« 
i nude nam ga na čitanje. Ako malo zastanemo, 
pogledamo ponuđeni tisak ili se s njima upustimo u 
razgovor, odmah ćemo zaključiti da se radi o sta¬ 
novitoj sljedbi koja samu sebe naziva »Jehovini 
svjedoci«. Stoga je potrebno katolicima kratko tu¬ 
mačenje o kakvoj se vjerskoj sljedbi radi i u koji bi 
rizik stavili svoju vjeru ako bi povlađivali biblijskom 
tumačenju »Jehovinih svjedoka«. 

Tbeba prije svega razlikovati osobe i njihovo 
učenje. Valja reći da nije slobodno suditi osobe, 
njihove duboke namjere i njihovu savjest, u čemu je 
sud pridržan samo Bogu. Ali je slobodno, štoviše 
obavezno, analizirati njihovu nauku i zabraniti je, jer 
nije u skladu s Isusovim naučavanjem. Sveto pismo, 
koje oni navode prikladno i neprikladno, ne opominje 
slučajno da se čuvamo učenja lažnih proroka (Mt 
7,15; 1 Iv 4,1), đavolskih nauka (1 Tim 4,1) i bajki (2 
Tim 4,4). 


TKO SU »JEHOVINI SVJEDOČE? 


Osnivač tog danas vrlo aktivnog pokreta jest 
Charles T. Russel, koji je živio od 1852. do 1916. 
godine. Po zanimanju je bio suvlasnik trgovine 
muškim odijelima. Već kao dijete počeo se zanimati 
za vjerske probleme. Živio je u neprestanom strahu, 
jer nije znao prave odgovore na dva velika pitanja: 
koga je Bog izabrao za spasenje i problem pakla. 
Napustio je Crkvu i postavljao je sve u pitanje. 

Godine 1870. upoznao se s nekim adventistima. 
S petoricom je počeo proučavati Bibliju. Njihova je 
grupica narasla za šest godina na tridesetak osoba. 
Russel se vrlo aktivno bavio pisanjem. Najprije je 
izdao neku knjižicu u kojoj je tvrdio da će Isus kod 
drugog dolaska doći samo kao duhovno biće, od¬ 
nosno da neće doći u tijelu. Godine 1879. počeo je 
izdavati list »Kula stražara«. Grupa je postala vrlo 
aktivna u tiskanju i širenju literature. Osnovali su 
1878. godine prvu zajednicu i počeli pozivati kršća¬ 
ne da napuste svoju Crkvu i pridruže se njihovu 
udruženju. 

Russel je nekoliko puta proricao vrijeme Isu¬ 
sova ponovnog dolaska. Nakon što se njegovo pred- 
kazivanje nije ispunilo, morao je priznati da je 
pogriješio i odustati od takvog proricanja. 

Kada je 1916. godine umro Russel, vodstvo je 
preuzeo sudac Rutherford. On je u početku slijedio 
cjelovito Russelovo naučavanje, no povremeno se 
od njega sve više udaljavao. Štaviše, sam sebi je 
počeo pripisivati stanovitu proročku sposobnost. 
Posljedica toga je bio rascjep grupe. Rutherford 
zavodi u grupi svojih pristaša duhovnu diktaturu. 
Članovi njegove organizacije postadoše njezinim 
robovima, obavezujući se da će slijepo slušati nje¬ 
zina naređenja. Tko bi se suprotstavljao organiza¬ 
ciji, bio bi isključen iz njezinog članstva. 

U tom razdoblju organizacija sve više poprima 
heretička obilježja, propovijeda krivovjeije. Sve 
druge kršćanske Crkve naziva poganskim. Uči da će 
se spasiti samo oni koji se priključe Kuli stražari. 

Godine 1931. spomenuto udruženje prima novo 
ime: Jehovini svjedoci. Rutherford je umro 1942., a 
njegovim je nasljednikom postao Nathan Knorr. 

ŠTO ZAPRAVO NAUČAVAJU 
»JEHOVINI SVJEDOCI«? 

Mora se priznati da dosta čitaju Bibliju i vješto 
barataju njezinim sadržajem, kako sam se i sam 
mogao uvjeriti na jednom njihovom sastanka u 
Njemačkoj, ali Bibliju nerijetko samovoljno i krivo 
tumače. 

1. Jehovini svjedoci drže da je za pravilno 
razumijevanje Biblije potrebno objašnjenje, ali 
da Bibliju mogu tumačiti samo oni, to jest 
njihova teokratska organizacija. 

Odakle ima to uvjerenje? Takvu potvrdu za sebe 
sigurno ne mogu naći u Bibliji, na koju se pozivaju. 
Takav autoritet u odnosu na tumačenje Božje riječi 
dao je Isus apostolima, vrhovnom autoritetu Crkve 
koju je utemeljio. Isus obećaje Petru (a time i 
njegovim nasljednicima, papama): »Tebi ću dati 
ključeve kraljevstva nebeskog, pa štogod svežeš na 
zemlji, bit će svezano i na nebesima, a štogod razriješiš 
na zemlji, bit će razriješeno i na nebesima« (Mt 16, 
19). Daje vlast naučavanja i tumačenja svojim apos¬ 
tolima i njihovim nasljednicima: »Dana mi je sva 
vlast na nebu i na zemlji. Zato idite i učinite sve 
narode mojim učenicima!« (Mt 28,19). Slično u: Lk 
22,32; Iv 14,16 si.; 16,13; 1 Tim 3,15; 1 Iv 2,26 si. Nije 

dovoljno pri čitanju Biblije pozivati se na Duha 
Svetoga i njemu pripisivati svoje shvaćanje pa i 
svoje zablude. Na takav bi način moglo na temelju 
tumačenja iste-Biblije nastati mnoštvo sljedbi. Krist 
bi se slabo pobrinuo za svoju objavljenu istinu, da 
nije ustanovio svoju Crkvu s ovlaštenim autoritetom 
da izlaže i tumači tu istinu. Taj autoritet nipošto nije 
teokratska organizacija Jehovinih svjedoka koja je 
ostvarena — i to na ljudsku inicijativu — tek u ovom 
stoljeću. 

2. Jehovini svjedoci tvrde da je nauka o pre¬ 
svetom Thojstvu sotonska izmišljotina i da o 
tome nema spomena u Bibliji. 

No, iako Biblija ne upotrebljava taj izraz (Troj¬ 
stvo), u njoj se mnogo govori o tajni trojedinog 
Boga. Nedvojbena je Kristova nauka o toj tajni. 
»Krstite ih (sve koji uzvjeruju) u ime Oca i Sina i 
Duha Svetoga« (Mt 28,19). Možemo usporediti i 
druga mjesta: Iv 1,32 si.; 14,16 si.; 1 Kor 12,3; 2 Kor 
13,13; 1 Pet 1,2 si. O tome nedvojbeno svjedoči vjera 
prve Crkve, koja pokazuje posebno svoju životnost 
u liturgiji. Ali već od početka bilo je i krivovjeraca 
koji su nijekali tu istinu. Stoga neki »karizmatici« iz 
humanizma i novih vremena nisu izmislili novu 
herezu nego ponovili staru, koju je Crkva kao takvu 
davno odbacila, čuvajući vjerno sadržaj Kristova 
navještanja. 

3. Jehovini svjedoci tvrde da Isus Krist nije Bog 
nego Božje stvorenje poput anđela. Tvrde da je 
on savršen čovjek i da je zbog toga nemoguće 


da bi u isto vrijeme bio i Bog. Osim toga tvrde 
da Isus nije tjelesno uskrsnuo, nego samo na 

duhovni način. 

Biblija upravo mnogo puta i na mnogo načina 
svjedoči o Kristovom božanstvu. »Nakon šio je ne¬ 
koć u mnogo navrata i na mnogo načina Bog govorio 
po prorocima, na koncu, to jest u ove dane, progovori 
nama po Sinu, koga je postavio baštinikom svega, i 
po kome je stvorio svijet« (Heb 1,1-2). Ivan u svom 
evanđelju odmah na početku kaže za Isusa, da je 
vječna Riječ, Bog sam po kojem je stvoren svijet 
(1,1-3). Na svršetku svog evanđelja Ivan svjedoči: 
Sve je ovo napisano »da stalno vjerujete, da je Isus 
Mesija, Sin Božji, te da vjerujući, imate život vječni u 
njegovo ime« (21,31). A u knjizi Otkrivenja stoji za 
Isusa: »Ja sam Alfa i Omega, Početak i svršetak. Ja ću 
žednome dati badava iz izvora vode života. Pobjednik 
će baštiniti ovo: Ja ću mu biti Bog, a on će mi bitii sin« 
(21,6-7). Isus to i sam o sebi svjedoči bezbroj puta. 
Treba samo nepristrano čitati evanđelja. 

4. Jehovini svjedoci uče da Duh sveti nije 
božanska Osoba, nego neka sila, odnosno e- 
nergija pomoću koje Jehova sprovodi svoje 
planove. 

I ta se njihova tvrdnja protivi svjedočanstvu 
Biblije. Sveti Pavao jasno govori: »A sve ovo čini 
jedan te isti Duh, koji to razdjeljuje na posebni način 
svakom pojedincu, kako hoće« (1 Kor 12,11). Duh 
Sveti posjeduje vlast, raspoređuje slobodno duhov¬ 
ne darove. To on ne bi mogao da je samo neka 

božanska sila. Sveti Petar ukorava Ananiju: »Zašto 
je sotona ovladao tvojim srcem, da slažeš Duhu 
Svetomu...« (Dj 5,3). Sam Isus mnogo govori o 
Duhu Svetom kao osobi. Evo jednog njegovog 
svjedočanstva: »Kada dođe Branitellj, koga ću ja 
poslati od Oca, Duh Istine, koji izlazi od Oca, 
svjedočit će za me« (Iv 15,26). 

5. Jehovini svjedoci uče da Isus Krist nije trebao 
umrijeti za grijehe ljudi i njihovo opravdanje, 
odnosno da njegova krv nije trebala biti pro¬ 
livena. 

Sveti Pavao piše Efežanima: Otac nebeski »nas 
predodredi dobrohotnom odlukom svoje volje za 
svoje sinove posredovanjem Isusa Krista, na hyalu i 
slavu svoje milosti, kojom nas dobrostivo obdari u 
Ljubljenome. U ovome imamo otkupljenje njegovom 
krvlju, oproštenje grijeha po njegovoj bogatoj mi¬ 
losti. ..« (1,6-7). A pisac poslanice Hebrejima donosi 
sljedeće: »Ipo Zakonu se — gotovo bih rekao — sve 
čisti krvlju, i bez prolijevanja krvi nema oproštenja. 
Tbeba dakle, da se slike nebeskih stvarnosti tako čiste, 
a da se same nebeske stvarnosti čiste boljim žrtvama 
od ovih. Krist, naime, nije ušao u Svetinju nad 
svetinjama napravljenu rukom, koja je samo slika 
prave, nego u samo nebo, da posreduje za nas pred 
Božjim licem. Niti je ušao da prikaže mnogo puta sam 
sebe poput velikog svećenika, koji s tuđom krvlju ulazi 
svake godine u svetinju nad svetinjama, inače bi 
morao trpjeti mnogo puta od postanka svijeta. 
Međutim, on se samo jedamput zauvijek — u punini 
vremenom — pojavio, da svojom žrtvom uništi grijeh. 


I kao što je ljudima određeno samo jedamput umrijeti 
— potom dolazi sud — jednako se i Krist prikazao 
samo jedamput, da uzme grijehe svih« (9,22-28). 

6. Što Jehovini svjedoci uče o čovjeku? 

Tvrde da čovjek nema besmrtnu dušu. Isus 
nedvojbeno svjedoči za besmrtnost duše. »Ne bojte 
se onih, koji ubijaju tijelo, a duše ne mogu ubiti! (Mt 
10,28). »Bog je tako ljubio svijet, da je dao svoga 
jedinorođenog Sina, da ne pogine ni jedan, koji u nj 
vjeruje, već da ima vječni život« (Iv 3,16-17). Mnoge 
Isusove prispodobe i govori jasno svjedoče o čov¬ 
ječjem duhu koji ne umire s tijelom, nego nadživ- 
ljuje raspadljivo tijelo čekajući u onostranosti us¬ 
krsnuće svoga tijela na sudnji dan. Za Jehovine 
svjedoke ne postoji pakao, jer po njihovom miš¬ 
ljenju Bog uništava nepravednike, a pravednike 
uvodi u raj. Međutim, to se ne slaže s Biblijom. Isus 
govoreći o svršetku svijeta jasno kaže: Nepra- 
vednici»đe otići u vječne muke, a pravednici u vječni 
život« (Mt 26,46). 

V 

7. Sto Jehovini svjedoci uče o raju? 

Po njihovom učenju raj će biti ovdje na zemlji. 
U tisuću-godišnje carstvo ući će svega 144.000 
odabranih. To će biti negdje u današnjoj Kalifomiji. 
Zemlja će se uljepšati i zavladat će mir među 
ljudima i životinjama. No, prije nego se ostvari taj 
raj na zemlji, prema njihovom učenju, doći će do 
strašnog harmagedonskog rata. U njemu će po¬ 
ginuti svi koji nisu prešli u sljedbu Jehovinih svje¬ 
doka. 

Ni to se ne može složiti s ispravnim tumačenjem 
Biblije. Isus nam je pripravio raj na nebu. »Neka se 
ne uznemiruje vaše srce! Vjerujte u Boga i u me 
vjerujte! U kući moga Oca ima mnogo stanova. Kad 
ne bi bilo tako, zar bih vam rekao: Idem da vam 
pripravim mjesto! Kad odem te vam pripravim 
mjesto, opet ću doći da vas uzmem k sebi, da i vi 
budete, gdje sam ja« (Iv 14,2-3). Ograničavati broj 
pravednika, spašenih na 144.000 (simboličan broj u 
Bibliji) bukvalno je i naivno tumačenje Biblije. Valja 
dublje proniknuti jezik Biblije. Bez crkvenog au¬ 
toriteta lako ćemo otići u subjektivizam i herezu. 
Njihovo krivo tumačenje Biblije dolazi ponajviše iz 
straha od vječnih muka. Da bi izbrisali pakao, 
pribjegli su mnogim krivim mišljenjima. Smetnuli su 
s uma veoma ozbiljnu opomenu sv. Pavla: »Ali ako 
bi vam netko — bilo to mi, bio anđeo s neba — 
navijestio Veselu vijest različitu od one, koju smo vam 
navijestili, neka bude proklet! Ponavljam ono, što 
smo upravo rekli: Ako vam tko navješćuje Veselu 
vijest različitu od one, koju ste primili, neka bude 
proklet!« (Gal 1,8-9). 

* * * 

Dakle, naučavanje Jehovinih svjedoka, unatoč 
svakoj protivnoj prividnosti, nije kršćansko. U bit¬ 
nim i znakovitim točkama udaljuje se od naše vjere. 
Štoviše, oni ne ulaze ni u ekumenski dijalog, koji 
drže đavolskim iznašašćem. Oni, naime, niječu Troj¬ 
stvo, Isusovo božanstvo, božansku osobu Duha 


Svetoga. Ne priznaju sakramente i besmrtnost du¬ 
še. Stoga se ne mogu zvati kršćanima. Oni se ipak 
sa znatnom mjerom preuzetnosti proglašavaju je¬ 
dinim baštinicima istine i ispravnog čitanja Biblije 
koju oni svojevoljno prevode, tumače na svoj način 
i upotrebljavaju kao sredstvo borbe protiv Crkve. 
Oni je čitaju ne u funkciji onoga što Biblija želi reći, 
nego onoga što oni žele naučavati. Oni je suprot¬ 
stavljaju papi, biskupima, svećenicima i glavnim 
istinama koje je Isus objavio. 

Karakterističnost Jehovinih svjedoka je njihovo 
vjerovanje u bliskost svršetka svijeta. Navješćivali 
su ga više puta i mijenjali datume, no porekle su ga 
činjenice. Ah oni ne dopuštaju lažnost svojih pred¬ 
viđanja. Na taj način oni drže u napetosti svoje 
pristaše i nastoje zaplašiti druge. 

Aktivnost širenja Jehovinih svjedoka je groz¬ 
ničava, neprihvatljiva. Njihovo učenje je zamorno. 
Njihovo uvjetovanje je bez skrupula. Njihova meto¬ 
da osvajanja je ucjenjivačka. Tko napusti sektu 
smatra se sotoninim agentom: kleveću ga, progone, 
tlače, izoliraju. Nastrane su neke njihove zabrane 
kao npr. transfuzija krvi. 

Agresivni su i bezočni u približavanju svoje pro¬ 
pagande; istjeruju ih iz kuća s plemenitošću i 
čvrstinom. Crkva treba svakako ukloniti religiozno 
neznanje na koje Jehovini svjedoci računaju da bi 
prodrli u srce kršćana. To je glavni razlog njihovog 
opasnog širenja. 

* * * 

Čovjek koji je trideset godina bio rob »Kule 
stražare« donosi svoje svjedočanstvo, nakon što se 
oslobodio robovanja: 

»Ime mi je W. J. Schnell. Rođen sam 1905. u 
Jersey City. Sa svojom obitelji preselio sam u Berlin. 
Tu nas je posjetio tzv. 'ozbiljni istraživač Biblije’ i 
pridobio za svoju sljedbu. I sam sam počeo pro¬ 
povijedati novu nauku. 'Udruženje ozbiljnih istra¬ 
živača Biblije’ promijenilo je svoje ime u 'Svjedoci 
Jehove’ 1931. Sve više sam uviđao nedosljednost i 
krivovjemost svoga udruženja. Ta organizacija je 
imala i svoje špijune, koji su tužakali one ljude koji 
su se suprotstavljali upravi. Godine 1938. odluči 
naša organizacija da slomi i zadnji trun slobodne 
volje kod svojih članova pa im naredi da potpišu 
naredbu u kojoj se pokoravaju svojoj organizaciji. 
Moja uprava nije rado gledala na mene, jer sam 
proučavao Bibliju bez komentara Jehovinih svje¬ 
doka. Stoga su me godine 1951. izbacili iz svoje 
organizacije. 

Proveo sam čitavu noć u molitvi. Kajao sam se i 
zahvaljivao Bogu da sam konačno oslobođen iz te 
strašne organizacije. Godine 1953. napisao sam 
prvo pismo koje je raskrinkalo tu čudnu diktaturu. 
Rekao sam i drugim robovima da postoji put za 
spasenje, a taj je: da prokunu otrovnu literaturu 
Svjedoka Jehove i da se okrenu izravno Bibliji i 
mole Isusa Krista da ih spasi... Ti koji još nisu pod 
komandom Kule stražare, nek čuju moju opomenu. 
Svako kupovanje i svako proučavanje literature 
Svjedoka Jehove je karika jednog snažnog lanca 
koja se neprimjetno mota oko tvoje duše i na kraju 


će te zarobiti za organizaciju koja se naziva Kula 
stražara. Molim te svim srcem, dozvoli da ti moj 
strašni doživljaj sa Svjedocima Jehove posluži kao 
opomena. 

Napominjem uz ovo nekoliko proturječja u 
nauci Svjedoka Jehove: 

1. Svjedoci Jehove se smatraju kršćanima, a na 
drugoj strani se odriču svih oblika kršćanstva i 
smatraju ga đavolskom organizacijom. 

2. Nagovaraju svoje članove da ne služe vojsku, 
a na drugoj strani huškaju ih da se bore i upo¬ 
trebljavaju brutalne metode za ostvarivanje svojih 
vlastitih ciljeva. 

3. Bore se glasno i bez prestanka za slobodu 
svoga vjerskog uvjerenja, a na drugoj strani ugnje¬ 
tavaju pokrete i pomisli svojih članova. 

4. Pozivaju se na Krista kao svog Spasitelja, ali 
ne vjeruju da je on svemogući Bog, te ne vjeruju da 
on može spasiti ljude i dati im vječni život. 

5. Vješto citiraju Bibliju i oholo govore o grčkom 
značenju riječi u originalnom tekstu Biblije, a u 
stvari su veoma ograničeni u proučavanju Biblije. 
Većina Svjedoka Jehove posjeduje knjige za stu¬ 
diranje Biblije izdane od izdavačke kuće Kule 
stražare i uče napamet grčke riječi koje su tiskane 
na rubu njihove posebne ’Diaglot’ Biblije i njihovog 
'Novi svijet’ prijevoda. 

Bog mi je svjedok da spomenute tvrdnje od¬ 
govaraju istini, upravo onako kako sam ih i sam 
doživio. Vodeći članovi Svjedoka Jehove koji se 
nalaze u svom efektnom birou udruženja Kule 


t. 

SUVREMENI SVJEDOCI ZA KRISTA 


stražare u 124 Columbia Hights u New Yorku 
možda će reći da me nisu ni poznavali, ili da sam 
otpadnik koji je pao u nemilost. Oni međutim ne 
mogu pobiti istinu o svojoj povijesti u kojoj sam i ja 
sudjelovao i makar i u maloj mjeri doprinio nji¬ 
hovom napretku. 

Ako se i ti nalaziš u okovima ove organizacije a 
imaš želju da se oslobodiš iz iste, i postaneš pravo 
dijete Božje, onda predaj svoj život Isusu Kristu. 
‘Spasenja nema ni u jednom drugom, jer je pod 
nebom to jedino ime dano ljudima, u kom nam se 
treba spasiti’ «(Dj 4,12). 

* * * 

I 

Sve navedeno nek posluži kao dobronamjerna 
obavijest prije svega katolicima, da upoznaju sljed¬ 
bu Jehovinih svjedoka koje će susresti. Neka se ne 
zavaravaju njihovom karitativnošću i silnom usluž- 
nošću, jer će kasnije, kad možda sami upadnu u 
njihove mreže, stostruko platiti njihove usluge 
svojim i materijalnim odvajanjem za potrebe Je¬ 
hovinih svjedoka. 

Priredio: 

Dr. Ivan Zirdum, profesor teologije 


Izdavač: Knjižnica U PRAVI TRENUTAK, 54400 Đakovo, 
pp 51, Tel./Fax (031) 843-049 - Tisak: »VERHAS« Đakovo 

KARDINAL ALOJZIJE STEPINAC (M. Landercy). Velikan hrvat¬ 
skog naroda. Neustrašivi svjedok za Krista i njegovo 
Evanđelje. Jedan od najupečatljivijih likova Crkve u našem 
stoljeću. Ni jednog trenutka nije oklijevao stati na branik 
istine i pravde pa makar ga to i života stojalo. Stoga je 
nedužan osuđen. Ali njegova osuda vodila ga je i dovela k 
trijumfu a njegove suce ruglu i sramoti. Ne bi smjelo biti 
Hrvata koji ne bi pročitao ovu knjigu i upoznao se s jednim 
od najsvjetlijih likova u povijesti hrvatskog naroda. 

KARDINAL MINDSZENTY (K. Horvath). Suđen je nedužan u 
Mađarskoj za vrijeme staljinističkog režima. Podnio je ne¬ 
opisive muke i ponižavanja po mađarskim zatvorima. Umro 
je u izgnanstvu. Kasnije je rehabilitiran, a posmrtni su mu 
ostaci preveženi u domovinu. 

DNEVNIK IZ ROBIJAŠKOG ŽIVOTA (B. Sloskans). To je zapravo 
autobiografija jednog biskupa iz Letonije. Staljinisti su ga 
osudili i zatvorili. Robijao je u sedamnaest sovjetskih za¬ 
tvora. Uza sve torture ostao je nasmješeni optimist. Kad ga 
je stražar zatvora upitao kako može biti tako veseo, od¬ 
govorio mu je: Zato jer se osjećam silno slobodan, što s 
vama nije slučaj. Doista uza sve zatvore osjećao je nutarnju 
slobodu koju jedino posjeduju Kristovi sljedbenici. 

MOJE ZATVORSKE ĆELIJE (J. Kragelj). Katolički svećenik 
nedužan osuđen čak na smrt od bivše komunističke vlasti 
u nas. Opisuje svoje tamnovanje koje je potrajalo godinama 
ali ipak nije bio ubijen. Izašao je iz zatvora i napisao svoje 
doživljaje. 

NASMIJANO LICE (Ž. Brzić). Profesorica MaricaStanković bijaše 
vazda nasmijana pa je stoga i knjiga o njoj tako naslovljena. 
Bila je karizmatičarka svoga vremena. Ustanovila je se¬ 
kularni institut sestara koje i danas djeluju. Nepoželjna je bila 
komunističkoj vlasti. Stoga je nedužna suđena i pet godina 
sprovela u zatvoru u SI. Požegi. Umrla je na glasu svetosti. 
Ne smijemo zaboraviti taj svjetli lik u Crkvi hrvatskog naroda. 

KAD SUSRETNEŠ SVOJU VELIKU LJUBAV. Tajna mog života 

(R. Phau). Obraćenica, liječnica opisuje svoj život posvećen 





radu među gubavcima, u kojima susreće Krista kojemu se 
posve predala. 

DO PAKLA I NATRAG (S. Šošić). Katolički svećenik opisuje iz 
vlastitog iskustva logore strave i užasa: Keraterm, Omarsku 
Manjaču. čita se u jednom dahu. 

ŽIVOT ZA KRISTA. Frank Duff I Marijina Legija (H. Firtel). Knjiga 
je zapravo biografija osnivača Marijine Legije koja je već 
pustila korijenje i u našem narodu. Niču po selima i gra¬ 
dovima njezini članovi koji će svojom djelatnošću obogatiti 
Crkvu u našem narodu. 

ZOVU GA OCEM. Život i djelo oca Kentenicha (E. Uriburu). 
Skroman i pobožan, Gospi posve odan, uz velike teškoće i 
kušnje ostvario je schčnstattsko djelo. Mnoštvo je danas 
njegovih poštovatelja i sljedbenika. O. Kerrtenich predstavlja 
sigurno veliko obogaćenje za Crkvu u našem stoljeću. 

SVETOHRANIŠTE BOŽJE. Barbara Kast (E. Uriburu). Sama je 
izrazila želju da Krista nosi današnjem svijetu, da bude 
njegovo svetohranište. Pripada schčnstattskoj zajednici. 
Život uzorne kršćanske djevojke (1958-1968.). 

GERTRAUD VON BULLION - Velika žena našeg stoljeća. Pre- 
klopnica. 

ŽIVJETI U BOŽJOJ RADOSTI (S. Kleiner). Životni put djevojke, 
studentice naših dana. Unatoč svih teškoća koje su je 
snalazile, zračila je iskonskom radošću koju je crpila iz svoje 
življene vjere. Umrla je u cvijetu mladosti na glasu svetosti. 

ŽIVOT I MOLITVA VERONIKE GUBAVE DJEVOJKE (P Dubois 
— Dummee). Unatoč teške sudbine koja ju je zadesila, 
djevojčica zrači radost utemeljenu na vjeri i molitvi. Knjižica 
može potaći osobe u sličnim nevoljama da traže snaau u 
Bogu. 

OSLONJEN NA NADU (Ž. Brzić). Nadu u nama uvijek iznova 
podstiču osobe uzornog života. Njihovi su primjeri neo¬ 
doljivi. 


